钦定古今图书集成/明伦汇编/闺媛典/第109卷 > 皇清十五 > 雒献图妻张氏
## 钦定古今图书集成/明伦汇编/闺媛典/第109卷 > 皇清十五 > 雒献图妻张氏

按《胶州志》：张氏，进士雒献图妻。献图为诸生时，氏荆钗裙布，亲操井臼几十年。献图初贵，南游病亡。氏痛绝，粒米不入口七日，誓必死。夫同年至劝之，氏曰：“妾生无为，愿与俱逝。但家贫无以为殓，幸购薄木为棺，即君年谊也。” 言讫，拂袖而入，不复语，亦不复哭。献图柩至，氏倚门望之，抚而大恸。安灵毕，即入室自经。